laion/Wikipedia-Exotic huggingface dataset:
আলফাবেতা

আলফাবেতা ইতালীয় ভাষার একটি মাসিক সাংস্কৃতিক এবং সাহিত্য ম্যাগাজিন ছিল যা ১৯৭৯ থেকে ১৯৮৮ পর্যন্ত ইতালির মিলানে প্রকাশিত হয়। ম্যাগাজিনটি সেই সময় দেশের সাংস্কৃতিক প্রতীক ছিল। আলফাবেটা ১৯৮৮ সালের মে মাসে নান্নি বালেস্ত্রিনি মিলানে প্রতিষ্ঠা করেছিলেন। মাসিক প্রকাশিত এই ম্যাগাজিনের সম্পাদকীয় বোর্ডে মারিয়া কর্তি, উমবের্তো একো, ফ্রান্সেস্কো লেওনেত্তি, আন্তোনিও পোর্তা, পিয়ের আলদো রোভাত্তি এবং পাওলো ভোলপোনি প্রভৃতিগণ লিখতেন। আলফাবেতা বই, অন্যান্য ম্যাগাজিন, প্রদর্শনী, থিয়েটার এবং সিনেমা সম্পর্কিত খবরের পাশাপাশি সংস্কৃতি ও রাজনীতি সম্পর্কে গভীর নিবন্ধ প্রকাশ করতো। এর ওপর ভিত্তি করে মলাট সাজানো হতো। জিয়ান মারিও ভিলালতা ১৯৮৬ সালে ম্যাগাজিনে তাঁর কাব্যজীবন শুরু করেছিলেন। আলফাবেতা ১৯৮৮ সালে প্রকাশনা বন্ধ করে দেয়। এর উত্তরসূরি আলফাবেতা ২ যা ২০১০ সালে প্রকাশিত হয়। ইতালি পত্রিকার তালিকা "Publishing in Italy in the digital age: The Rebirth of Alfabeta"। Italian Culture Institute of Chicago। ১৩ নভেম্বর ২০১১। ১৫ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৫।  Encyclopedia of Contemporary Italian Culture (পিডিএফ)। Routledge। ২০০৫। আইএসবিএন 0-203-74849-2। ৯ জানুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ জানুয়ারি ২০১৫।  "Alfabeta2, A Place For Cultural Intervention"। The Blogazine। ১০ মে ২০১২। ২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৫।  Gaetana Marrone; Paolo Puppa (২৬ ডিসেম্বর ২০০৬)। Encyclopedia of Italian Literary Studies। Routledge। পৃষ্ঠা 985। আইএসবিএন 978-1-135-45530-9। সংগ্রহের তারিখ ১০ জানুয়ারি ২০১৫।  "Gian Mario Villalta"। Poetry International Rotterdam। ১ অক্টোবর ২০০৪। ১২ মে ২০১৪ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৫।  John Picchione (২০০৪)। The New Avant-garde in Italy: Theoretical Debate and Poetic Practices। University of Toronto Press। পৃষ্ঠা 216। আইএসবিএন 978-0-8020-8994-6। সংগ্রহের তারিখ ১০ জানুয়ারি ২০১৫।
রাষ্ট্রীয় কলেরা এবং আন্ত্রিক রোগ প্রতিষ্ঠান

রাষ্ট্রীয় কলেরা এবং আন্ত্রিক রোগ প্রতিষ্ঠান বা আইসিএমআর-রাষ্ট্রীয় কলেরা এবং আন্ত্রিক রোগ প্রতিষ্ঠান (ইংরেজি: ICMR-National Institute of Cholera and Enteric Diseases, হিন্দি: आईसीएमआर - राष्ट्रीय कॉलरा और आंत्र रोग संस्थान) ভারতের একটি চিকিৎসা গবেষণা প্রতিষ্ঠান যা আন্ত্রিক রোগ এবং এইচআইভি/এইডস সম্পর্কিত গবেষণা পরিচালন, এবং প্রতিরোধ, চিকিৎসা ও নিয়ন্ত্রণকৌশলে গবেষণা পরিচালনা করে। এই প্রতিষ্ঠানটির সদর দফতর পশ্চিমবঙ্গের কলকাতায় অবস্থিত। এটি ভারতীয় চিকিৎসাবিদ্যা গবেষণা পরিষদ অধিভুক্ত। পূর্ব ভারত এবং গাঙ্গেয় সমভূমিতে কলেরা এবং সম্পর্কিত মহামারীগুলির দীর্ঘ ইতিহাস রয়েছে। ভারতীয় চিকিৎসাবিদ্যা গবেষণা পরিষদ (আইসিএমআর) পশ্চিম কলকাতার কীড স্ট্রিটে (বর্তমানে ডঃ মহম্মদ ইশাক রোড) "কলেরা গবেষণা কেন্দ্র" স্থাপন করে। এই কেন্দ্র প্রতিষ্ঠার লক্ষ্য ছিল কলেরা এবং অন্যান্য অন্ত্রের রোগ সম্পর্কিত গবেষণা করা। ১৯৭৯ সালে এটির নাম পরিবর্তন করে বর্তমানের নামটি রাখা হয়। ১৯৮০ সালে, প্রতিষ্ঠানটি বিশ্ব স্বাস্থ্য সংস্থার "ডায়রিয়া রোগ সম্পর্কিত গবেষণা ও প্রশিক্ষণের জন্য ডাব্লুএইচওর সহযোগী কেন্দ্র" হিসাবে স্বীকৃতি লাভ করে। ২০২০ সালে ভারতে করোনাভাইরাসের বৈশ্বিক মহামারীর সময় প্রতিষ্ঠানটি এবং এটির জীবাণুবিজ্ঞানি এবং গবেষকরা গুরুত্বপূর্ণ ভূমিকা পালন করেন। প্রতিষ্ঠানটিকে বিশ্ব স্বাস্থ্য সংস্থা (হু) ১৯৬৮ সালে "আন্তর্জাতিক রেফারেন্স সেন্টার ফর ভিব্রিও ফেজ টাইপিং" এবং ১৯৮০ সালে "হু কোল্যাবোরেটিভ সেন্টার ফর রিসার্চ এন্ড ট্রেনিং অন ডায়ারিয়াল ডিজীজেস" মর্যাদা দেয়। দেবনাথ, ফাল্গুনি; দেব, অলোক কুমার; সিনহা, অভিক; চ্যাটার্জি, প্রনব; দত্ত, শান্তা (১ জানুয়ারি ২০১৯)। "ক্লিনলিনেস: সাক্সেস ইন ওয়াটার বোর্ন ডিজীজেস" Cleanliness: Success in Water Borne Diseases। ইন্ডিয়ান জার্নাল অব মেডিকার রিসার্চ (ইংরেজি ভাষায়)। ১৪৯ (৭): ১০৫। আইএসএসএন 0971-5916। ডিওআই:10.4103/0971-5916.251666। সংগ্রহের তারিখ ১ জুলাই ২০২০।  "নাইসেড : প্রোফাইল" NICED : Profile। www.niced.org.in। সংগ্রহের তারিখ ১ জুলাই ২০২০।  "ন্যাশানাল ইনস্টিটিউট অব কলেরা এন্ড এন্টেরিক ডিজীজেস" National Institute of Cholera and Enteric Diseases। জার্নাল অব পোস্ট গ্র্যাজুয়েট মেডিসিন (ইংরেজি ভাষায়)। ৪৬ (৩): ২৩১। ১ জুলাই ২০০০। আইএসএসএন 0022-3859। সংগ্রহের তারিখ ১ জুলাই ২০২০।  "ক্লিনিকালি পার্ফেক্ট" Clinically perfect। www.telegraphindia.com (ইংরেজি ভাষায়)। সংগ্রহের তারিখ ১ জুলাই ২০২০।  "মাইক্রোবায়োলজিস্ট ইন বেঙ্গল ইমার্জ আনলাইকলি হিরোজ ইন কোভিড-১৯ টাইম" Microbiologists in Bengal emerge unlikely heroes in COVID-19 time। দ্য নিউ ইন্ডিয়ান এক্সপ্রেস (ইংরেজি ভাষায়)। সংগ্রহের তারিখ ১ জুলাই ২০২০।  দাপ্তরিক ওয়েবসাইট
আল বায়ান (সংবাদপত্র)

আল বায়ান (আরবি: البيان ) সংযুক্ত আরব আমিরাতের একটি জনপ্রিয় আরবি ভাষা সংবাদপত্র। পত্রিকাটি দুবাই ভিত্তিক। দুবাই সরকার পত্রিকাটি ১৯৮০ সালে প্রতিষ্ঠা করেছিল। ২০০৩ অবধি এটি দুবাই মিডিয়া বিভাগের অংশ ছিল। ২০০৯ সাল থেকে পত্রিকাটি দুবাই মিডিয়া ইনকর্পোরেটেডের অংশ হয়েছে। এর প্রধান সম্পাদক হলেন মুনা বুসামরা এবং এর প্রধান নির্বাহী সম্পাদক রিয়াদ মিকদাদি। সংযুক্ত আরব আমিরাতের সংবাদপত্রের তালিকা William A. Rugh (২০০৪)। Arab Mass Media: Newspapers, Radio, and Television in Arab Politics। Greenwood Publishing Group। পৃষ্ঠা 61। আইএসবিএন 978-0-275-98212-6।  "Arab Media Review (January-June 2012)" (পিডিএফ)। Anti-Defamation League। ২০১২। ২৫ সেপ্টেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ সেপ্টেম্বর ২০১৩।  Mahmood Monshipouri (১ জানুয়ারি ২০১১)। Muslims in Global Politics: Identities, Interests, and Human Rights। University of Pennsylvania Press। পৃষ্ঠা 131। আইএসবিএন 978-0-8122-0283-0।  "Forbes ME reveals top Arab online media"। Emirates 24/7। WAM। ২৭ ডিসেম্বর ২০১২। সংগ্রহের তারিখ ১১ সেপ্টেম্বর ২০১৪।  "Arab media review. Anti-semitism and other trends" (পিডিএফ)। Anti-Defamation League। জুলাই–ডিসেম্বর ২০১০। ১৯ জানুয়ারি ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মে ২০১২।
সেভেন ডেইস (সংবাদপত্র)

সেভেন ডেইস, সংযুক্ত আরব আমিরাতে প্রকাশিত একটি ইংরেজি ভাষার মুক্ত দৈনিক পত্রিকা ছিল। এটি ২০০৩ থেকে ২২ ডিসেম্বর ২০১৬ পর্যন্ত প্রচলিত ছিল। সেভেন ডেইস এই অঞ্চলের প্রথম নিখরচার দৈনিক পত্রিকা ছিল। এর অংশীদারত্বে ছিল যুক্তরাজ্যের ডেইলি মেল জেনারেল ট্রাস্ট (ডিএমজিটি)। পত্রিকাটিরর প্রতিষ্ঠাতা ছিলেন অ্যাশলে নর্থকোট এবং স্টিভ লি (জয়দুব নয়)। ২০০৩ সালে প্রতি শুক্রবারে প্রকাশিত হত এই সাপ্তাহিক ট্যাবলয়েডটি। বিপিএ দ্বারা নিশ্চিত হওয়া গেছে যে দৈনিকটির প্রচলন ২০১১ সালের শেষ ছয় মাসে ছিল ৬২,৫৩২ অনুলিপি। ২০১৩ সালের প্রথম ছয় মাসের প্রচলন ছিল ৬১,৪৯৪ অনুলিপি। সংযুক্ত আরব আমিরাতের সংবাদপত্রের তালিকা "New Free Sports Daily in Dubai"। The Arab Press Network। ২২ জুন ২০০৬। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৪।  "BPA Worldwide 2nd for the six-month period ended 31 December 2011 Concurrent Release Data for the Middle East" (পিডিএফ)। BPA Worldwide। ২৩ মে ২০১২। ৬ অক্টোবর ২০১৪ তারিখে মূল (PDF) থেকে আর্কাইভ করা। সংগ্রহের তারিখ ২ অক্টোবর ২০১৪।  "BPA Worldwide Concurrent Release Data for the Middle East" (পিডিএফ)। BPA Worldwide। ৩১ অক্টোবর ২০১৩। ৬ অক্টোবর ২০১৪ তারিখে মূল (PDF) থেকে আর্কাইভ করা। সংগ্রহের তারিখ ২ অক্টোবর ২০১৪।
বিশ্ব অর্থনৈতিক ফোরাম

বিশ্ব অর্থনৈতিক ফোরাম (WEF) হচ্ছে সুইজারল্যান্ডের জেনেভা ভিত্তিক অলাভজনক সংস্থা। বিশেষ করে প্রতি বছর সুইজারল্যান্ডের ডাভোসে এর সভা অনুষ্ঠানের জন্য সংগঠনটি পরিচিত। সংগঠনটির সভায় চলতি বিশ্বের স্বাস্থ্য ও পরিবেশ সম্পর্কিত সবচেয়ে গুরুত্বপূর্ণ বিষয় নিয়ে আলোচনার জন্য বিশ্বের সর্বোচ্চ ব্যবসায়িক ব্যক্তিত্ব, আন্তর্জাতিক রাজনৈতিক নেতা, খ্যাতনামা বুদ্ধিজীবী, ও সাংবাদিকদের আমন্ত্রণ জানানো হয়। এছাড়াও এই সংস্থা চীনে প্রতি বছর "অ্যানুয়াল মিটিং অফ দ্য নিউ চ্যাম্পিয়নস" এবং বছর জুড়ে ধারাবাহিক কয়েকটি অঞ্চলভিত্তিক সভার আয়োজন করে। ২০০৮ সালে অঞ্চলভিত্তিক এই সভাগুলো অনুষ্ঠিত হয়, ইউরোপ, মধ্য এশিয়া, পূর্ব এশিয়া, রাশিয়া সিইও রাউন্ডটেবিল, আফ্রিকা, মধ্য প্রাচ্য, এবং ল্যাটিন আমেরিকা তে ওয়ার্ল্ড ইকোনমিক ফোরামে। ঐ বছরে সংস্থাটি দুবাইয়ে "সামিট অন গ্লোবাল এজেন্ডা" নামে একটি আলাদা সভারও আয়োজন করে। ১৯৭১ সালে ক্লস এম. শআব নামক সুইজারল্যান্ডের ব্যবসায় শিক্ষার একজন অধ্যাপক বিশ্ব অর্থনৈতিক ফোরামের গোড়াপত্তন করেন। সভার আয়োজন ছাড়াও এই সংগঠনটি বিভিন্ন গবেষণা প্রতিবেদন ও বিভিন্ন অঞ্চলে সুনির্দিষ্ট কাজে এর সদস্যদের কাজ করতে উৎসাহী করে। পিগম্যান পৃ. ৬-২২ পিগম্যান পৃ. ৪১-৪২ উইকিমিডিয়া কমন্সে বিশ্ব অর্থনৈতিক ফোরাম সংক্রান্ত মিডিয়া রয়েছে। দাপ্তরিক ওয়েবসাইট
তাকভিম

তাকভিম একটি তুর্কি দৈনিক পত্রিকা। ১৯৯৪ সালে ডিনক বিলগিন তাকভিম সংবাদপত্রটি প্রতিষ্ঠা করেছিল। ২০০৮ সালে কালিক হোল্ডিং এর তুর্কুয়াজ মিডিয়া গ্রুপ১.১ বিলিয়ন ডলারে সাবাহ -এটিভি গ্রুপ ক্রয়ের অংশ হিসেবে এই তাকভিম পত্রিকা কিনে নেয়। ১৮ জুন ২০১৩-তে তাকভিম তার প্রথম পৃষ্ঠায় সিএনএন -এর ক্রিশ্চিয়ান আমানপুরের একটি জাল "সাক্ষাৎকার" প্রকাশ করেছিল, যাতে আমানপুর অনুমান করেছিলেন যে ২০১৩ সালে তুরস্কে বিক্ষোভে সিএনএন'র প্রচার "আন্তর্জাতিক ব্যবসায়ের স্বার্থে তুরস্ককে অস্থিতিশীল করার স্পষ্ট আগ্রহ দ্বারা অনুপ্রাণিত ছিল"। কাগজটি গল্পটিতে একটি ছোট দাবি করে বলেছিল, "এই সাক্ষাৎকারটি বাস্তব নয়, তবে আপনি এখানে যা পড়বেন তা আসল।" http://www.medyatava.com/tiraj Çalık Holding, 25 October 2008, Çalık Holding Acquires ATV-Sabah Hurriyet Daily News, 18 June 2013, Turkish daily defames CNN anchor Christiane Amanpour প্রাতিষ্ঠানিক ওয়েবসাইট
বতান

বতান (অর্থ: "মাতৃভূমি") একটি তুর্কি দৈনিক পত্রিকা যা দোয়ান মিডিয়া গ্রুপ দ্বারা ২০০২ সালে প্রতিষ্ঠিত হয়েছিল। কাগজটি ডিসি ( ডেমিরোরেন এবং কারাকান) কর্পোরেশন এপ্রিল ২০১১ সালে কিনেছিল এবং কয়েক মাস পরে ডেমিরোরেন হোল্ডিং কর্তৃক পুরোপুরি অধিগ্রহণ করা হয়েছিল। মার্চ ২০১১ থেকে বতানের প্রচলন ছিল ১১১,৪৮৯, যা তুরস্কের ১৫ তম সর্বোচ্চ প্রচলন। তবে ১ নভেম্বর ২০১৮ এ পত্রিকাটির প্রকাশনা বন্ধ হয়ে যায়। "Tiraj - MedyaTava - Yazmadıysa Doğru Değildir"। ৭ মার্চ ২০১৬। ২৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  "Milliyet ve Vatan tamamen Demirören'in oldu"। ৮ ফেব্রুয়ারি ২০১২।  "Medya Tava Circulation figures Web: Medya Tava March 8, 2011"। মার্চ ৬, ২০১১ তারিখে মূল থেকে আর্কাইভ করা। সংগ্রহের তারিখ জুলাই ৮, ২০২০।  প্রাতিষ্ঠানিক ওয়েবসাইট
উলুবেড়িয়া কলেজ

উলুবেড়িয়া কলেজ হল, ভারতীয় রাজ্য পশ্চিমবঙ্গের হাওড়া জেলার অন্তর্গত একটি প্রসিদ্ধ ও অন্যতম অগ্ৰগণ্য উচ্চশিক্ষাপ্রতিষ্ঠান। এটির অবস্থান শহর-উলুবেড়িয়ার কেন্দ্রস্থলে ও.টি. রোড পার্শ্ববর্তী সিজবেড়িয়া অঞ্চলে। কলেজটি কলকাতা বিশ্ববিদ্যালয় দ্বারা অনুমোদিত। ১৯৪৮ খ্রিস্টাব্দের ১৬ আগস্ট বিশিষ্ট শিক্ষাবিদ শ্রী হরিপদ ঘোষাল মহাশয় উলুবেড়িয়া কলেজ প্রতিষ্ঠা করেন। শিক্ষাবিদ হরিপদ ঘোষাল স্থানীয় এক উচ্চ বিদ্যালয়ের প্রধান শিক্ষক ছিলেন। তৎকালীন সময়ে স্থানীয় শিক্ষার্থীদের উচ্চ বিদ্যালয় থেকে পাশ করে বেরোনোর পর, উচ্চশিক্ষা লাভের জন্য কোনও কলেজ বা উচ্চশিক্ষা প্রতিষ্ঠান এই অঞ্চলে ছিল না। তাদের, বিশেষ করে সংখ্যালঘু ছাত্রীদের উচ্চশিক্ষা দানের উদ্দেশ্যে স্থানীয় কয়েকজন শিক্ষাবিদ ব্যক্তির ঐকান্তিক সহযোগীতা ও উদ্যোগে তিনি সদ্যস্বাধীন ভারতবর্ষে, ১৯৪৮ খ্রিস্টাব্দে 'উলুবেড়িয়া কলেজ' প্রতিষ্ঠা করেছিলেন। কিছু সংখ্যক স্থানীয় ছাত্রছাত্রী নিয়ে উলুবেড়িয়া কলেজের প্রতিষ্ঠাতা অধ্যক্ষ হরিপদ ঘোষাল মহাশয় এই কলেজের যাত্রা শুরু করেছিলেন। দিনে দিনে কলেজে ছাত্রছাত্রীর সংখ্যা বৃদ্ধি পায়। ১৯৪৮ খ্রিস্টাব্দে উলুবেড়িয়া কলেজ কলকাতা বিশ্ববিদ্যালয়ের অনুমোদন লাভ করে। তখন শুধু কলাবিদ্যা পড়ানো হত। ১৯৬৮ খ্রিস্টাব্দে উলুবেড়িয়া কলেজে হাওড়া জেলার প্রথম শিক্ষক শিক্ষণ (বিএড) বিভাগ চালু করা হয়েছিল। শিক্ষক শিক্ষণ বিভাগে মোট ১০০ আসন আছে। ১৯৫৫ খ্রিস্টাব্দে কলেজে বিজ্ঞান পড়ানো শুরু হয়। রসায়ন পদার্থবিদ্যা গণিতশাস্ত্র উদ্ভিদবিজ্ঞান প্রাণিবিদ্য শারীরবিদ্যা ১৯৬৭ খ্রিস্টাব্দে কলেজে বাণিজ্য বিভাগ চালু হয়েছিল। বাংলা ইংরেজি সংস্কৃত ইতিহাস রাষ্ট্রবিজ্ঞান দর্শন বাণিজ্য ২০১৪ খ্রিস্টাব্দে উলুবেড়িয়া কলেজ জাতীয় মূল্যায়ন ও প্রত্যয়ন পরিষদ (ন্যাক) দ্বারা আবার স্বীকৃতি এবং বি গ্রেড প্রাপ্ত হয়েছে। কলেজটি বিশ্ববিদ্যালয় মঞ্জুরি কমিশন (ইউজিসি) দ্বারাও স্বীকৃত। আরিফুল হক (অভিনেতা), বাংলাদেশ কলকাতা বিশ্ববিদ্যালয় কর্তৃক অনুমোদিত কলেজগুলির তালিকা ভারতের শিক্ষা ব্যবস্থা পশ্চিমবঙ্গে শিক্ষা "Affiliated College of University of Calcutta"। ২০১২-০২-১৮ তারিখে মূল থেকে আর্কাইভ করা।  "College Profile | Uluberia College"। uluberiacollege.org। ২৫ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১ মার্চ ২০১২।  "College History College History"। www.uluberiacollege.org। ১১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  "Uluberia College B.Ed Department"। bed.uluberiacollege.org। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  "UGC Min Disclosure UGC Min Disclosure"। www.uluberiacollege.org। ১০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  "Institutions Accredited / Re-accredited by NAAC with validity" (পিডিএফ)। National Assessment and Accreditation Council। ১২ মে ২০১২ তারিখে মূল (PDF) থেকে আর্কাইভ করা। সংগ্রহের তারিখ ২২ ফেব্রুয়ারি ২০১২।  Colleges in West Bengal, University Grants Commission
ইভরেনসেল

ইভরেনসেল (ইংরেজি:Universal) একটি তুর্কি দৈনিক পত্রিকা। ইভরেনসেল ১৯৯৫ সালের ৭ জুন প্রতিষ্ঠিত হয়েছিল। কাগজটি অন্যান্য তুর্কি সংবাদপত্রের চেয়ে আলাদা যেহেতু এটি শ্রমিক ইউনিয়নকে ঘিরে বিভিন্ন বিষয়ে গভীর গবেষণা চালিয়েছে। ২০১৭ সালে সংবাদপত্রটির একটি ইংরেজি সংস্করণ শুরু হয়েছিল। ১৯৯৬ সালে ২৭ বছর বয়সী এই পত্রিকার সাংবাদিক মেটিন গোকতেপে পুলিশ হেফাজতে মৃত্যুবরণ করেছিল এবং এতে জনসাধারণের বিক্ষোভ ও হৈ চৈ হয়েছিল। তাকে আটক এবং হত্যার দিন এই প্রতিবেদক কর্মরত ছিলেন। Martina Böse; Regina Haberfellner (২০০১)। "Mapping Minorities and their Media: The National Context – Austria" (পিডিএফ)। Centre for Social Innovation। সংগ্রহের তারিখ ৩ ফেব্রুয়ারি ২০১৪।
কনীনিকা বন্দ্যোপাধ্যায়

কনীনিকা বন্দ্যোপাধ্যায় (জন্ম: ২১ মে ১৯৮০, কলকাতা) হলেন টালিউডের সাথে যুক্ত একজন ভারতীয় অভিনেত্রী। তাকে প্রধানত বাংলা চলচ্চিত্র এবং ধারাবাহিকে দেখা যায়। কনীনিকা কলকাতা বিশ্ববিদ্যালয়ের অধিভুক্ত কলেজ শিবনাথ শাস্ত্রী কলেজ থেকে বাণিজ্যে স্নাতক। তিনি টেলিভিশনে অভিনয় দিয়ে তার কর্মজীবন শুরু করেছিলেন। তাকে প্রথম দেখা যায় জি বাংলায় সম্প্রচারিত স্বপ্ননীল নামের একটি ধারাবাহিকে। বড় পর্দায় তাকে প্রথম দেখা যায় মলয় ভট্টাচার্যের চলচ্চিত্র তিন এক্কে তিন-এ। আসমা নীড় ছোট নতুন গান লীলা চিরন্তন তোমার পথ চেয়ে মানভঞ্জন কাদের কুলের বউ মহাপ্রভু এক আকাশের নিচে স্বপ্ননীল কখনো মেঘ কখনো বৃষ্টি রাত ভোর বৃষ্টি এক মাসের গাপ্পো (ঝুমুর) কালার্স বাংলায় রবি ঠাকুরের গল্প নীল সীমানা সরকার কি দুনিয়া অন্দরমহল ২০০৪ সালে আবার আসিব ফিরে চলচ্চিত্রের জন্য ক্রিটিকস চয়েস বিভাগে আনন্দলোক পুরস্কার কালাকার পুরস্কার অন্দরমহল ধারাবাহিকে পরমেশ্বরীর চরিত্রে অভিনয়ের জন্য জি বাংলা সোনার সংসার পুরস্কার ২০১৮-এ "সেরা বৌমা" টিনা দত্ত টুম্পা ঘোষ রূপ দুর্গাপাল "Tollywood top girls on the go, at a glance"। The Telegraph (Kolkata)। ৪ সেপ্টেম্বর ২০০৪। সংগ্রহের তারিখ ১১ ডিসেম্বর ২০০৮।  "প্রথম ছবি হলেও দুরন্ত উড়ন্ত মেজাজে মজিয়ে দিলেন মানসী"। আনন্দবাজার পত্রিকা। ২৭ এপ্রিল ২০২৪। সংগ্রহের তারিখ ৮ জুন ২০২৪।  Ganguly, Ruman (১ জানুয়ারি ২০১৮)। "Tolly films to look out for this year"। The Times of India। সংগ্রহের তারিখ ৩০ এপ্রিল ২০১৮।  "Dev to play a 'ghwar jamai' in 'Hoichoi Unlimited'?"। The Times of India। ২০ এপ্রিল ২০১৮। সংগ্রহের তারিখ ২৯ এপ্রিল ২০১৮।  "Mahakash Kando (2012) Cast and Crew | Actor Actress Director Of Mahakash Kando bengali Movie"। Gomolo.com। ৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১২।  "The Telegraph - Calcutta : Weekend | Shooting Star"। telegraphindia.com। সংগ্রহের তারিখ ১ নভেম্বর ২০১৫।  Kushali Nag (৩১ জানুয়ারি ২০১৮)। "Konee's comeback"। The Telegraph (Calcutta)। কলকাতা। সংগ্রহের তারিখ ৭ মে ২০১৮।  "Kalakar award winners" (পিডিএফ)। Kalakar website। ২৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ অক্টোবর ২০১২।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে কনীনিকা বন্দ্যোপাধ্যায়  (ইংরেজি)
জ্যাক নরিয়েগা

জ্যাক মলিনসন নরিয়েগা (ইংরেজি: Jack Noreiga; জন্ম: ১৫ এপ্রিল, ১৯৩৬ - মৃত্যু: ৮ আগস্ট, ২০০৩) সেন্ট যোসেফ এলাকায় জন্মগ্রহণকারী ত্রিনিদাদীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের সূচনালগ্নে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন জ্যাক নরিয়েগা। ১৯৬১-৬২ মৌসুম থেকে ১৯৭৪-৭৫ মৌসুম পর্যন্ত জ্যাক নরিয়েগা’র প্রথম-শ্রেণীর খেলোয়াড়ী জীবন চলমান ছিল। ক্লাব ক্রিকেটে বিশ্বস্ত খেলোয়াড়ের ভূমিকার অবতীর্ণ হয়েছিলেন তিনি। ঐ মৌসুমে আঞ্চলিক পর্যায়ের শেল শীল্ড প্রতিযোগিতায় খেলার জন্যে ত্রিনিদাদ ও টোবাগো দলে আমন্ত্রিত হন। দুই খেলায় অংশ নিয়ে ১৭ উইকেট দখল করেন তিনি। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষম হয়েছিলেন। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জ্যাক নরিয়েগা। সবগুলো টেস্টই ভারতের বিপক্ষে খেলেছিলেন তিনি। ১৮ ফেব্রুয়ারি, ১৯৭১ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ১৯৭১ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। ১৯৭০-৭১ মৌসুমে ভারত দল ওয়েস্ট ইন্ডিজ গমন করে। সফরকারী দলের অফ-স্পিনার জ্যাক নোরিয়েগা পোর্ট অব স্পেনে অনুষ্ঠিত সিরিজের দ্বিতীয় টেস্টের প্রথম ইনিংসে ৯/৯৫ বোলিং পরিসংখ্যান গড়েছিলেন। অদ্যাবধি একমাত্র ওয়েস্ট ইন্ডিয়ান বোলার হিসেবে এক ইনিংসে নয় উইকেট লাভের বিষয়টি টিকে রয়েছে স্ব-মহিমায়। নিজ শহরের কুইন্স পার্ক ওভালে এ কীর্তিগাঁথা রচনা করেছিলেন তিনি। ৩৫ বছর বয়সে টেস্ট অভিষেক পর্ব সম্পন্ন হয় তার। জ্যামাইকায় প্রথম টেস্ট খেলেন। প্রাপ্ত ১৭টি টেস্ট উইকেটের জন্যে ২৯ গড়ে রান খরচ করেছিলেন। তন্মধ্যে, কুইন্স পার্কেই পান ১৫ উইকেট। প্রফুল্ল চিত্তের অধিকারী ছিলেন। খুব কম সময়ই কুইন্স পার্কের বড় ধরনের খেলায় তার অনুপস্থিতি লক্ষ্য করা যায়। ক্রিকেট খেলা থেকে অবসর গ্রহণের পর কোচিংয়ের দিকে ধাবিত হন। ব্যক্তিগত জীবনে বিবাহিত ছিলেন। নয় সন্তানের জনক ছিলেন। পরিবারের ভরণপোষণে হিমশিম খেলেও কোন অভাব-অভিযোগ ছিল না। ৮ আগস্ট, ২০০৩ তারিখে ৬৭ বছর বয়সে ত্রিনিদাদের পোর্ট অব স্পেন এলাকায় জ্যাক নরিয়েগা’র দেহাবসান ঘটে। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ৯ জুলাই ২০২০।  "West Indies – Test Bowling Averages"। ESPNCricinfo। সংগ্রহের তারিখ ৯ জুলাই ২০২০।  আর্থার বারেট ক্লেয়ারমন্ট দেপিয়াজা ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে জ্যাক নরিয়েগা (ইংরেজি) ক্রিকেটআর্কাইভে জ্যাক নরিয়েগা (সদস্যতা প্রয়োজনীয়) (ইংরেজি)
মিল্লি গ্যাজেটে

মিল্লি গেজেটে ("জাতীয় সংবাদপত্র") একটি রক্ষণশীল তুর্কি দৈনিক পত্রিকা। এটি ১৯৭৩ সালে প্রতিষ্ঠিত হয়েছিল এবং এটি ইসলামিক ন্যাশনাল স্যালভেশন পার্টির (মিল্লি সেলামেট পার্টিসির ) সাথে একত্রিত হয়েছিল। এটি জার্মানিতে এর একটি জার্মান সংস্করণ প্রকাশ করে, যা মিলি গোরেস সংস্থার সাথে যুক্ত। Jacob M. Landau (1988), "Muslim Turkish Attitudes towards Jews, Zionism and Israel", Die Welt des Islams New Series, Bd. 28, Nr. 1/4 (1988), pp. 291-300 Published by: BRILL Article Stable URL: https://www.jstor.org/stable/1571179 "Tiraj | MedyaTava - Yazmadıysa Doğru Değildir"। ২৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  Jacob M. Landau (2004), Exploring Ottoman and Turkish History, C. Hurst & Co. Publishers. p.156 পত্রিকার ওয়েব সাইট
ব্যবহারযোগ্য ও স্ববিবেচনাধীন আয়

ব্যবহারযোগ্য আয় (Disposable income) বলতে মোট ব্যক্তিগত আয় থেকে ব্যক্তিগত আয়কর বাদ দিলে যে আয় অবশিষ্ট থাকে, তাকে বোঝায়। অন্য ভাষায়, কর প্রদানের পরে আয়ের যে অংশ পণ্য বা সেবা ভোগের জন্য বা সঞ্চয়ের জন্য ব্যবহৃত হয়, সেটিই হল ব্যবহারযোগ্য আয়। ভোগের প্রান্তিক প্রবণতা (marginal propensity to consume বা MPC) হল ব্যবহারযোগ্য আয়ের পরিবর্তন (হ্রাস বা বৃদ্ধি) ঘটলে সেই পরিবর্তনের যে ভগ্নাংশ ভোগ করা হয়, সেটি। যেমন যদি ব্যবহারযোগ্য আয় ১০০ টাকা বৃদ্ধি পায় এবং ঐ ১০০ টাকার মধ্যে ৬৫ টাকা ভোগ করা হয়, তাহলে ভোগের প্রান্তিক প্রবণতা হল ৬৫%। অন্য ভাষায়, সঞ্চয়ের প্রান্তিক প্রবণতা (marginal propensity to save) হল ৩৫%। ওইসিডি-র উন্নততর জীবন সূচক নামক গবেষণা থেকে প্রাপ্ত তথ্য অনুযায়ী মার্কিন যুক্তরাষ্ট্রের গড় পরিবারের ব্যবহারযোগ্য আয় সমস্ত ওইসিডি-র সদস্যভুক্ত রাষ্ট্রগুলির মধ্যে সর্বোচ্চ, যা মাথাপিছু বাৎসরিক প্রায় ৪১ হাজার মার্কিন ডলার। তুলনায় ওইসিডি রাষ্ট্রগুলির মাথাপিছু বাৎসরিক গড় ব্যবহারযোগ্য আয় ২৯ হাজার মার্কিন ডলার। ব্যবহারযোগ্য আয় = স্থূল বা মোট আয় – কর স্ববিবেচনাধীন আয় (Discretionary income) বলতে মোট ব্যক্তিগত আয় থেকে ব্যক্তিগত আয়কর ও ন্যূনতম জীবনধারণের জন্য বা একটি নির্দিষ্ট জীবনযাত্রার মান ধরে রাখার জন্য প্রয়োজনীয় ব্যয় (যেমন খাদ্য, বস্ত্র, বাসা ভাড়া, বন্ধক ঋণ পরিশোধ, ঔষধ, পরিবহন, বীমা, সন্তানের দেখাশোনা, ইত্যাদি) বাদ দিলে আয়ের যে অংশ বাকি থাকে, সেই আয়কে বোঝায়। স্ববিবেচনাধীন আয় = স্থূল বা মোট আয় – কর – সমস্ত পরিশোধ্য ব্যয় = ব্যবহারযোগ্য আয় – সমস্ত পরিশোধ্য ব্যয় উপরের সংজ্ঞাগুলি সত্ত্বেও অনেক সময় ভুল করে স্ববিবেচনাধীন আয়কে ব্যবহারযোগ্য আয় হিসেবে ডাকা হতে পারে। কর ও বিল পরিশোধ করার পরে অবশিষ্ট অর্থকে অনেকে ভুল করে ব্যবহারযোগ্য আয় হিসেবে ডেকে থাকে। "Income Data Quality Issues in the Annual Social and Economic Supplement to the Current Population Survey" (পিডিএফ)। ২০১৫-১০-১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-১২-০৭।  "Archived copy" (পিডিএফ)। ২০১৪-০৬-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৮-২৩।  portal.wsiz.rzeszow.pl/plik.aspx?id=12166 Organisation for Economic Co-operation and Development। "Income"। OECD Better Life Index। Organisation for Economic Co-operation and Development। সংগ্রহের তারিখ মে ২৬, ২০১৭। In the United States, the average household net adjusted disposable income per capita is USD 41 071 a year, much higher than the OECD average of USD 29 016 and the highest figure in the OECD.  Linden, Fabian (১৯৯৮)। "A Marketer's Guide to Discretionary Income (abstract)"। US Department of Education। সংগ্রহের তারিখ ২০০৭-১২-২৭।  A simple discretionary income calculator—even though this says it's measuring "disposable income," using the economist's language, it's discretionary income. Eurostat, News Release No. 60/2010, Household Savings and Disposable Income, 30 April 2010 Eurostat, Statistics Explained, Glossary article: National Disposable Income OECD Disposable income statistics ওয়েব্যাক মেশিনে আর্কাইভকৃত ২ জুন ২০০৯ তারিখে Google – public data: GDP and Personal Income of the U.S. (annual): Disposal Personal Income Google – public data: GDP and Personal Income of the U.S. (annual): Disposal Personal Income per capita
তাইপে টাইমস

তাইপে টাইমস, হ'ল তাইওয়ানের একমাত্র দৈনিক ইংরেজি ভাষার মুদ্রিত সংবাদপত্র এবং এটি এখানকার তৃতীয় প্রতিষ্ঠিত সংবাদপত্র। অনলাইন প্রতিযোগীদের মধ্যে রয়েছে রাষ্ট্রায়ত্ত ফোকাস তাইওয়ান এবং তাইওয়ান নিউজ ; চায়না পোস্ট এর আগের প্রতিযোগী ছিল কিন্তু আজ সচল নয়। তাইপে টাইমস ১৯৯৯ সালের ১৫ ই জুন লিবার্টি টাইমস গ্রুপ কর্তৃক প্রতিষ্ঠিত, যারা একটি চীনা ভাষার সংবাদপত্র, লিবার্টি টাইমস পত্রিকা প্রকাশ করে, যেটি তাইওয়ানের বৃহত্তম প্রচারিত সংবাদপত্র। ১৫ মে ২০১৭, দ্য চায়না পোস্ট সর্বশেষ ইংরেজি ভাষার প্রতিদ্বন্দ্বী ছিল এবং তাইপে টাইমস বেশিরভাগ বিক্রয় পয়েন্ট, হোটেল এবং লাইব্রেরিগুলিকে ইংরেজি ভাষার বিকল্প হিসাবে দেওয়া হয়। দ্য গার্ডিয়ান সহ আরও কয়েকটি সংবাদপত্রের পাশাপাশি এটি জর্জ সোরোস দ্বারা প্রতিষ্ঠিত প্রকল্প সিন্ডিকেটে অংশ নেয়। তাইওয়ানের গণমাধ্যম "Taipei Times and Taiwan Timeline"। Taipei Times। ১৫ জুন ২০০৪। পৃষ্ঠা 24। সংগ্রহের তারিখ ১৫ ডিসেম্বর ২০১৫।  Huang, Sandy (১৬ জুন ২০০২)। "`Taipei Times' celebrates anniversary"। Taipei Times। পৃষ্ঠা 1। সংগ্রহের তারিখ ১৫ ডিসেম্বর ২০১৫।  Lee, Chang-kuei (১৫ জুন ২০০৪)। "Opening a window on Taiwan"। Taipei Times। পৃষ্ঠা 23। সংগ্রহের তারিখ ১৫ ডিসেম্বর ২০১৫।  郭賽華 (২০০২)। 語言與意識型態：台灣媒體論述分析। National Tsing Hua University Department of Foreign Languages। ২০১৫-১২-০৮ তারিখে মূল (pdf) থেকে আর্কাইভ করা। সংগ্রহের তারিখ ২০২০-০৭-০৮।  – The data page is in Chinese and there are abstracts in both Chinese and English, but the document body is only in English "Member publications"। Project Syndicate। সংগ্রহের তারিখ ১৫ ডিসেম্বর ২০১৫।  "ওয়ার্ল্ড নিউজ গাইড:এশিয়া"। দ্য গার্ডিয়ান। সংগ্রহের তারিখ ২০১৪-১২-২২।
দ্য চায়না পোস্ট

দ্য চায়না পোস্ট ( 英文中國郵報 ),তাইওয়ানে প্রকাশিত তিনটি ইংরেজি- ভাষার সংবাদপত্রের মধ্যে একটি। অপর দুইটি তাইপে টাইমস এবং তাইওয়ান নিউজ, যার প্রকাশনা ২০১০ সালে বন্ধ হয়েছিল। ১৯৫২ সালে মিঃ এবং মিসেস ওয়াই, পি হুয়াং পত্রিকাটি প্রতিষ্ঠা করেছিলেন। প্রকাশনা অনুসারে, এর প্রচলন দৈনিক ৪০০,০০০ অনুলিপির বেশি পৌঁছেছিল। চীন পোস্ট এশিয়া নিউজ নেটওয়ার্কের সদস্য ছিল। এপ্রিল ২০১৭ এ, চায়না পোস্ট ঘোষণা করেছে যে, তারা মুদ্রণ সংস্করণ বন্ধ করবে, যদিও ওয়েবসাইট এবং মোবাইল অ্যাপ্লিকেশন সক্রিয় থাকবে। অক্টোবর ২০১৭ সালে, চায়না পোস্ট ওয়েবসাইটটি বন্ধ করে দেয় এবং নাওনিউজ ওয়েবসাইটের সাথে একীভূত হয়। এটি এখনও মাঝে মধ্যে চীনা ভাষার নিবন্ধগুলিকে ইংরেজিতে অনুবাদ করে দ্য সানডে পোস্ট ছিল চায়না পোস্টের রবিবারের সংস্করণ, যেখানে কমিকস এবং দু' পৃষ্ঠার দ্বিভাষিক পরিপূরক সহ শিক্ষার্থীদের জন্য উন্নত ইএসএল ছিল। সানডে পোস্ট তাইওয়ানের একমাত্র দ্বিভাষিক সাপ্তাহিক প্রকাশনা ছিল যা সপ্তাহের বিশ্লেষণী সংবাদ পরিবেশন করত। "The China Post:About The China Post"। ৩০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  দ্য চায়না পোস্ট ওয়েব্যাক মেশিনে আর্কাইভকৃত ২৫ সেপ্টেম্বর ২০২০ তারিখে এশিয়া নিউজ নেটওয়ার্ক